Diari Oficial de la Generalitat Valenciana


Sumari del DOGV 5499, del 26-04-2007 (2007/3246)

Notificació a Laszlo Jozsef Bagi de la sentència dictada en les actuacions del juí verbal 1021/2005.
----------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/3246


Data del document
:   20-02-2007

Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Descriptors 

:   * sistema judicial

Procediment: assumpte civil 1021/2005  
Juí: juí verbal (desnonament per falta de pagament) 1021/2005  
Part demandant: Richard Edward Bailey, Sabrina Jane Bailey, Joseph Dennis Bushnell i Barbara Jean Bushnell  
Part demandada: Laszlo Jozsef Bagi  
En el juí a què es fa referència s'ha dictat la sentència el text de la qual, literalment, diu així:  
Jutgessa que la dicta: Lidia María Paloma Montaño  
Lloc: Orihuela  
Data: 5 de juny de 2006  
Part demandant: Richard Edward Bailey, Sabrina Jane Bailey, Joseph Dennis Bushnell i Barbara Jean Bushnell  
Procuradora: Carmen Fernández Laorden  
Part demandada: Laszlo Jozsef Bagi declarada en rebel·lia  
Objecte del juí: desnonament per falta de pagament  
Antecedents de fet  
1. La procuradora indicada més amunt, en representació de qui també s'indica, formula demanda, contra qui també s'expressa; en la qual després d'exposar els fets en què basava les seues pretensions, i al·legar els fonaments de dret, sol·licitava que es dictara sentència i estimava íntegrament esta demanda i així condemne la part demandada, a les pretensions que consigna en la pètita de la demanda.  
2. Admesa a tràmit la demanda, s'acorda donar-ne trasllat, amb citació a vista a qui es demanda, el qual no ha comparegut i se l'ha declarat en rebel·lia.  
3. Celebrada la vista, es practica la prova amb el resultat que consta en actuacions, després d'això les actuacions queden vistes per a sentència.  
Fonaments de dret  
1. És un principi general en dret que les normes establixen conseqüències jurídiques partint d'un supòsit de fet que contemplen d'una manera general. L'aplicació de la norma pel jutge exigix que s'haja provat en el plet el supòsit de fet. Es podrà o no tindre raó, però si no es demostra, no s'aconseguirà processalment el resultat favorable. Així mateix, és un principi general que les al·legacions de les parts no són suficients per a establir l'existència del supòsit de fet. És necessària una activitat posterior probatòria per a confirmar les afirmacions realitzades per les parts en les seues al·legacions. La incompareixença del demandat rebel no significa sense més admissió dels fets a què es referix la demanda, si no ve emparada per una prova dels fets.  
2. En les presents actuacions, l'actor sol·licita que es dicte sentència condemnatòria contra el demandat en la qual s'acorde la resolució del contracte d'arrendament de local per falta de pagament de les quantitats que es deuen en concepte de renda per l'aplicació del disposa la Llei d'Arrendaments Urbans.  
En este cas, l'actor presenta documentació suficient que no és impugnada pel demandat i que acredita la realitat de la seua reclamació i en conseqüència l'existència d'un contracte d'arrendament sobre el local situat al Centro Comercial Los Dolses, fase II, número 164, Villamartín-Orihuel Costa i l'impagament de sis mensualitats de renda corresponents als mesos de juny, juliol, agost, setembre, octubre i novembre de 2005 per valor de 7.200 euros.  
Cap d'estos extrems no han sigut desvirtuats pel demandat el qual no ha comparegut malgrat haver sigut citat en forma per a l'actor del juí, per la qual cosa procedix dictar sentència, que declare que pertoca el desnonament, i l'advertència de llançament, si no desallotja la finca dins del termini de 30 dies des de la notificació de la present resolució, i condemne el demandat a pagar les quantitats reclamades.  
3. En matèria d'interessos, la part demandada haurà de pagar l'interés de l'article 576 de la Llei d'Enjudiciament Civil, ço és, l'interés legal dels diners incrementat en dos punts computat des de la notificació de la sentència i fins al seu pagament complet.  
4. En matèria de costes i per l'aplicació del criteri objectiu del venciment d'acord amb l'article 394 de la Llei d'Enjudiciament Civil, procedix condemnar en estes costes el demandat.  
Decisió  
Que amb l'estimació íntegra de la demanda interposada en nom i representació de Richard Edward Bailey, Sabrina Jane Bailey, Joseph Dennis Bushnell i Barbara Jean Bushnell contra Laszlo Jozsef Bagi, declare que pertoca el desnonament de Laszlo Jozsef Bagi del local situat a Centro Comercial Los Dolses, fase II, número 164 Villamartín-Orihuel Costa, amb l'advertència de llançament si no el desallotja en el termini de 30 dies des de la notificació de la present resolució, i condemne Laszlo Jozsef Bagi a pagar a l'actor la quantitat de 7.200 euros de principal, més un interés igual a l'interés legal dels diners incrementat en dos punts computat des de la notificació de la sentència i fins al seu pagament complet, així com al pagament de les costes del juí.  
Contra esta sentència s'hi pot interposar un recurs d'apel·lació per a davant l'Audiència Provincial, que s'haurà de preparar en el termini de cinc dies davant este Jutjat.  
Notifiqueu esta resolució a les parts.  
Esta és la meua sentència, que pronuncie, mane i firme.  
Publicació. La sentència anterior la va donar, llegir i publicar la persona que la va dictar, mentre estava ella mateixa celebrant audiència pública en el dia de hui, de la qual cosa jo, la secretària judicial, en done fe.  
Orihuela, 5 de juny de 2006".  
Atés el desconeixement de l'actual domicili o residència de la part demandada, mitjançant la provisió de data 20 de febrer de 2007, la magistrada jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència de data 5 de juny de 2006 al demandat Laszlo Jozsef Bagi, expedisc i firme este.  
Orihuela, 20 de febrer de 2007.- La secretària judicial: Ana Isabel Orts Rodríguez.  
Diligència  
Orihuela, 20 de febrer de 2007  
L'estenc jo, la secretària judicial, per a fer constar que este edicte ha quedat fixat en el dia de hui al tauler d'anuncis. En done fe.